«Կառլոու ԲիՎի» ընկերության ստացած 250 մլն դոլար վարկի գումարներից «ԳեոՊրոՄայնինգ Գոլդ» ՍՊ ընկերության հաշվին միջոցներ չեն փոխանցվել: Իսկ ընկերությունը, համաձայն, 2008 թ. փետրվարի 29-ին կնքված Սոթքի, ինչպես նաեւ Մեղրաձորի ոսկու հանքավայրերից «Հանքարդյունահանման նպատակով ընդերքօգտագործման» համապատասխան թիվ 368 եւ 369 լիցենզային պայմանագրերի, ստանձնել է մի շարք ներդրումային պարտավորություններ, որոնք մինչ օրս չեն կատարվել: Ի՞նչ է եղել 250 մլն դոլարը. այս հարցի պատասխանը պետք է ստանան Հայաստանի իշխանությունները, եւ ինչքան շուտ, այնքան լավ: Հնարավոր է պարզվի, որ այս փողով ինչ-որ կեղտոտ գործարքներ են կատարվում աշխարհի այլ երկրներում: